**JÁTÉKSZABÁLYZAT és ADATKEZELÉSI TÁJÉKOZTATÓ a „Nyerj egy családi belépőt a Monster Fish Zoo Budapestbe” elnevezésű nyereményjátékhoz**

**A szabályzat hatálya**

A jelen játékszabályzatot (a továbbiakban: Szabályzat) a World Mall Hungary Kft. (cím: 1152 Budapest, Szentmihályi út 167-169., Adószám: 29171828-2-42, Cégjegyzékszám: 01-09-381956) mint a promóció szervezője (a továbbiakban: Szervező) adta ki a 2024.04.22 és 04.30. között megrendezésre kerülő “Nyerj egy családi belépőt a Monster Fish Zoo Budapestbe” című játékra (továbbiakban: Játék) vonatkozóan.

A Szervező kijelenti, hogy az általa meghirdetett jelen Játék nem tartozik a szerencsejáték szervezéséről szóló 1991. évi XXXIV. törvény hatálya alá.

Jelen Játékszabályzat hatálya a Szervező által meghirdetett Játékra terjed ki, valamint azokra a résztvevőkre (a továbbiakban: Játékos), akik a lent meghatározott feltételeknek megfelelően a Játékban részt vesznek és mindenkire, aki a Játékkal kapcsolatban igényérvényesítéssel vagy kifogással lépne fel.

A Játékos a Játékban történő részvétellel (a válasz megadásával) maradéktalanul elfogadja a jelen Játékszabályzat feltételeit, és az Adatkezelési Tájékoztatóban foglalt az adatkezelési rendelkezéseket is.

A Játékos tudomásul veszi, hogy részvétel előtt az ő kötelessége előzetesen tájékozódni a Játékszabályzat rendelkezéseiről, ennek elmulasztására kötelezettségek keletkeztetése vagy előnyök szerzése végett nem hivatkozhat. Amennyiben a Játékos a jelen Játékszabályzatban foglalt feltételekkel nem ért egyet, vagy az abban előírt feltételeknek nem felel meg, a Játékban nem jogosult részt venni, és a Szervező jogosult az ilyen Játékost saját döntése alapján a Játékból kizárni.

**A Játékban részt vevő személyek**

A Játékban azok a 18. életévüket betöltött természetes személyek vehetnek részt, akik a Szervező Facebook oldalát követik és elfogadják a jelen Szabályzatot és az Adatkezelési tájékoztatót és rendelkeznek Facebook profillal. A játékban a Szervező munkatársai és azok közeli hozzátartozói nem vehetnek részt.

Szervező fenntartja a jogot, hogy a Játék bármely szakaszában a Játékból kizárja azt a Játékost, vagy a Játékos nyertessége esetén a Nyeremény átadását megtagadja annak a Játékosnak, továbbá jogi felelősségre vonást alkalmazzon (kártérítési, esetlegesen büntetőjogi eljárást kezdeményezzen) azzal a Játékossal szemben, aki:

a) a Játék menetének befolyásolásával, weboldalának feltörésével, vagy egyéb, nem tisztességes úton kíván a Játék során előnyhöz jutni,

b) más Játékos vagy személy regisztrációs adataival (pl. Facebook profil) visszaél;

c) a Játék tisztességes lebonyolítását bármilyen módon veszélyezteti.

A Szervező fenntartja a jogot arra, hogy a kizárásra okot adó eseteket saját belátása szerint bírálja el.

**A Játék lebonyolításának folyamata, részvétel a Játékban**

A Játékos úgy tud részt venni a Játékban, ha a Szervező Facebook oldalán közzétett posztja alatti komment szekcióba leírja a játékban szereplő kérdés megfejtését, vagy annak betűkódját.

A Játékosok az általuk tévesen szolgáltatott adatokból adódó valamennyi következményt maguk viselik. Az adatok helytállóságát a játékra történő jelentkezés során (vagy azt követően) a Szervezőnek nem áll módjában ellenőrizni, ezért ezzel kapcsolatban a felelősség és minden ezzel járó jogi és anyagi következmény minden esetben a Játékost terheli.

Amennyiben a személyes adatok kezelése kapcsán a hozzájárulás visszavonása a Játék időtartama alatt, illetve a Nyeremény átadása előtt történik, a Játékban a Játékos nem vesz részt, illetve a Nyereményre való jogosultságát elveszti. A Nyeremény átadását követően a Játékos nem tehet olyan nyilatkozatot, mely jelen Játékszabályzatba foglalt vállalásával ellentétes.

**A Játék időtartama, szakaszai**

A játék időtartama: 2024.04.22. – 2024. 04.30.

A hozzászólások megtétele: 2024.04.22. 20.00- 04.30 19.00

A játék ideje alatt összesen 1 db nyertest sorsolunk. A nyertes számítógépes programmal kerül kisorsolásra 2024.04.30. 20:00 órakor , és privát üzenetben kerül értesítésre a Facebook Messenger felületen.

**Nyeremény**

A kommentet beküldők közül kisorsolt nyertes 1 db 2 felnőtt és 2 gyermek részére szóló családi belépőt nyer a Monster Fish Zoo egzotikus mini állatkertbe.

**Nyeremény átvétele**

A nyertes a nyereményének átvétele érdekében a Szervező megkeresésére köteles nevét, e-mail címét és telefonszámát a Szervező tudomására hozni, ezt követően pedig a Szervező e-mailben küldi meg részére a Nyeremény belépőt. A Játékos tudomásul veszi, hogy nyertessége esetén személyes adatainak megküldésével a személyes adatai Szervező általi kezeléséhez hozzájárul, az adatok megküldése hozzájáruláson alapuló adatkezelésnek minősül. Amennyiben a Játékos nem küldi meg adatait vagy adatkezelési hozzájárulását nem adja meg vagy visszavonja, a nyeremény átvételére nem jogosult. Tartaléknyertes nem kerül kisorsolásra. Ezen elektronikus belépő birtokában a családi belépőjegyet a Nyertes a Monster Fish Zoo pénztárában veheti át 2024. május 2. és 2024. augusztus 31. között, nyitvatartási időben.

**A Játék menete**

A Szervező a Facebook oldalán közzétesz egy posztot. A Játékosok feladata a komment szekcióban a helyes választ megadni a posztban feltett kérdésre, ezzel pályázva a Szervező nyereményjáték felhívására.

A kommentet beküldő játékosok között kerül kisorsolásra a Nyeremény. A Nyertes neve a poszt alatti kommentben nem kerül nyilvánosságra, hanem privát üzenetben értesítjük a Facebook Messenger felületen.

Sorsolás helyszíne: [www.commentpicker.com](http://www.commentpicker.com)

**Egyéb rendelkezések**

A nyeremény másra nem ruházható át, készpénzre nem váltható. Abban az esetben, ha a nyeremény nem kerül felhasználásra 2024. augusztus 31. napjáig, akkor a belépőjegy elvész. Ezen időpontot követően a nyeremény nem váltható be. Az adókötelezettségek teljesítése érdekében a nyertes köteles az átvételi elismervéynt aláírni a nyereményről és abban a szükséges adatait megadni. Ennek hiányában a nyereményt nem veheti át

Szervező a jelen Játékszabályzat és a játék menetének vagy a játék bármely részletére kiterjedő egyoldalú változtatásának a jogát fenntartja. Amennyiben a Játék során visszaélések, vagy olyan magatartás gyanúja merül fel, amely visszaélésre adhat lehetőséget, a Szervező fenntartja a jogot, hogy a Játékot szüneteltesse vagy megszüntesse, illetve a visszaélést elkövető személyt a Játékból kizárja. Ilyen esetben a Szervező mindennemű felelősségét kizárja.

A jelen Játékra és Játékszabályzatra irányadó jog a magyar jog.

A Facebook teljeskörűen mentesítve van minden jelentkező vagy résztvevő részéről. Ezt a nyereményjátékot a Facebook semmilyen formában nem támogatja, nem hagyja jóvá és nem kezeli, azzal összefüggésbe nem hozható.

# ADATKEZELÉSI TÁJÉKOZTATÓ

„Nyerj egy családi belépőt a Monster Fish Zoo Budapestbe”

elnevezésű nyereményjáték adatkezeléséről

# Adatkezelő

**Neve:** **World Mall Hungary Kft.**

**Székhelye:** 1152 Budapest Szentmihályi út 167-169.

**Adatkezelő képviselője**: Mile Andor Sándor

**Adatkezelő képviselője**: Gill & Murry Kft.

**Az Adatkezelő adatvédelemmel kapcsolatos elérhetősége:** adatvedelem@worldmall.hu

A jelen tájékoztató az adatkezelő egyoldalú kötelezettségvállalása az Európai Parlament és Tanács (EU) 2016/679 rendelete (2016. április 27.) és a vonatkozó tagállami jogszabályok mentén.

Jelen tájékoztató az Adatkezelő által bármikor egyoldalúan módosítható és/vagy visszavonható, az Érintettek egyidejű tájékoztatásával. A tájékoztatás a honlapon történő közzététellel, illetve a változás jellegétől függően az Érintettek közvetlen értesítésével valósul meg.

# Adatkezelés célja

## A nyereményjáték nyertese részére a nyeremény átadása

Az adatkezelő által szervezett „Nyerj egy családi belépőt a Monster Fish Zoo Budapestbe”

elnevezésű nyereményjáték kisorsolt nyertese adataiank kezelése a nyeremény átadása céljából

**Adatkezelés jogalapja:** Érintett hozzájárulása (6.cikk.(1) a))

**A kezelt adatok köre:** Név, e-mail cím, telefonszám,

**Adatkezelés tervezett határideje:** Az átadás napját követő munkanapig vagy az Érintett hozzájárulásának visszavonásáig

**Adatfeldolgozók:** N/A

**Címzettek:**  N/A

**Adatgyűjtés forrása:** Érintettől származó adat

Az adatkezelő a határidő lejáratát követeően az alábbi adatkezelési célra minősíti át:

**Adatkezelés új célja:** N/A

**Adatkezelés tervezett határideje:** N/A

## 2.2. A nyereményjáték nyertese adatainak kezelése adókérdések rendezése érdekében

Az adatkezelő az átadott nyerményhez kapcsolódó esetleges adófizetési kötelezettségek teljesítése érdekében történő kezelése
**Adatkezelés jogalapja:** Adatkezelőre vonatkozó jogi kötelezettség teljesítése (6. cikk, (1), c)).

**A kezelt adatok köre:** Név, lakcím, anyja neve, születési év, adóazonosító jel

**Adatkezelés tervezett határideje:** A nyremény átadásától számított 8. év

**Adatfeldolgozók:** N/A

**Címzettek:** NAV

**Adatgyűjtés forrása:** Érintettől származó adat

Az adatkezelő a határidő lejáratát követeően az alábbi adatkezelési célra minősíti át:

**Adatkezelés új célja:** N/A

**Adatkezelés tervezett határideje:** N/A

# Adatmegadás elmaradásának következménye

Az adatszolgáltatás elmaradásának lehetséges következménye: Az adatkezelés céljának meghiúsulása (nyeremény nem kerül átadásra).

# Érintettek köre

A nyereményjátékban részt vevő 18. életévüket betöltött, cselekvőképes facebook profillal rendelkező természetes személyek.

# Kötelezően megadandó adatok köre

# Az Adatkezelő az egyes adatmegadási felületeken, amelyeken minden adat megadása kötelező külön nem jelöli a kötelezően kitöltendő adatokat. Azokon a felületeken, ahol nem minden adat megadás kötelező az adatkezelő csillag\* megjelenítésével jelzi a kötelezően megadandó adatmezőket.

# Gyermekek

A nyereményjátékban érvényesen 18 év alattiak nem vehetnek részt, nyeremény részükre nem adható át.

# Adatfeldolgozó igénybevételéről szóló tájékoztatás

Az Adatkezelő az adatkezelés során nem vesz igénybe Adatfeldolgozót.

# Az adatok megismerésére jogosultak köre

A megismert adatokat az Adatkezelő a 2.pontban megjelölt címzettek kivételével harmadik félnek nem adja át. A rögzített adatokat csak az Adatkezelő alkalmazottai ismerhetik meg.

Harmadik féltől kapott adatok kezelése

Amennyiben az érintett nem saját adatait adja meg az Adatkezelő részére, hanem egyéb természetes személyét, ez esetben az érintett felelőssége, hogy az adatok megadását ezen természetes személy hozzájárulásával, tudtával és megfelelő tájékoztatásával tette meg. Ezek meglétét Adatkezelő vizsgálni nem köteles. Adatkezelő felhívja az érintett figyelmét arra, hogy ha ezen kötelezettségének nem tesz eleget, és ezért a harmadik személy az Adatkezelővel szemben igényt érvényesít, az érvényesített igényt, illetve a kapcsolódó kár összegét az Adatkezelő az érintettre tovább háríthatja.

# Adattovábbítás harmadik országba vagy nemzetközi szervezet részére

Az Adatkezelő az Érintett személyes adatait és a felvételeket az Európai Gazdasági Térség államain kívüli harmadik országba vagy nemzetközi szervezethez NEM továbbítja.

# Az érintettek jogai

Az Érintett az 1. Pontban megjelölt elérhetőségeken az Adatkezelőnél

kérheti, hogy adjon hozzáférést az Adatkezelő által kezelt személyes adatainak egy példányához,

* kérheti adatainak helyesbítését,
* tájékoztatást kérhet az adatkezelés céljáról, jogalapjáról
* kérheti személyes adatainak törlését és az adatkezelés korlátozását.

kérheti adatainak átadását másik adatkezelőnek, amennyiben az adatkezelés szerződésen vagy hozzájáruláson alapul és az Adatkezelő automatizált eljárás keretében kezeli.

rendelkezhet a korábban az adatkezeléshez adott hozzájárulásának visszavonásáról.

Az Érintett fenti jogaival bármikor élhet.

Az Érintett továbbá az 1. Pontban megjelölt kapcsolattartási címre is eljuttathatja kérelmét az Adatkezelő számára.

Az Adatkezelő a kérelem benyújtását követően legkésőbb 1 hónapon belül – kivételes esetben a jogszabály által megengedett ennél hosszabb határidőben – elintézi vagy elutasítja (indoklással ellátva) a bejelentést. A vizsgálat eredményéről az Érintettet írásban tájékoztatja.

## A tájékoztatás költsége

Az Adatkezelő az intézkedéseket, illetve a szükséges tájékoztatásokat első alkalommal **díjmentesen** biztosítja.

Amennyiben az Érintett egy hónapon belül 2. alkalommal is kikéri ugyanazon adatokat, melyek ez idő alatt nem változtak az Adatkezelő adminisztratív költséget számít fel, az alábbiak szerint:

* Az adminisztratív költség elszámolási alapja a mindenkori minimálbér órára vetített költsége, mint óradíj.
* Az adminisztratív költség a tájékoztatáshoz felhasznált munkaórák száma a fenti óradíjon elszámolva.
* Papír alapú tájékoztatási igény esetén a válasz nyomtatási költsége önköltségi áron és postázási költsége is felszámításra kerül.

## Tájékoztatás megtagadása

Ha az Érintett kérelme egyértelműen **megalapozatlan**, nem jogosult a tájékoztatásra vagy az Adatkezelő bizonyítani tudja, hogy az Érintett rendelkezik a kért információkkal az Adatkezelő elutasítja a tájékoztatási kérelmet.

Ha az Érintett kérelme különösen ismétlődő jellege miatt **túlzó**, (egy hónapon belül harmadik alkalommal él az Érintett ugyanazon tárgyú a 15-22. cikk szerinti jogai gyakorlására irányuló kérelemmel) az Adatkezelő megtagadhatja a kérelem alapján történő intézkedést.

## Tiltakozáshoz való jog

Az Érintett jogosult arra, hogy bármikor tiltakozzon személyes adatainak a jogos érdek vagy közhatalmi jogosítvány jogalapon alapuló kezelése ellen.

Ebben az esetben a Adatkezelő a személyes adatokat nem kezelhetik tovább, kivéve, ha bizonyítja, hogy az adatkezelést olyan kényszerítő erejű, jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Amennyiben az Adatkezelő megállapítja a tiltakozás jogalapjának megalapozottságát, a lehető legrövidebb időn belül megszünteti az adatkezelést – beleértve az adattovábbítást és a további adatfelvételt is. Értesíti mindazokat a tiltakozásról, akiknek korábban továbbította az Érintett adatait.

A kérelem elintézése díjmentes, kivéve a megalapozatlan vagy túlzó kérelmeket, melyek elintézéséért az Adatkezelő az adminisztratív költségeinek megfelelő, ésszerű mértékű díjat számíthat fel. Amennyiben az Érintett az Adatkezelő által meghozott döntéssel nem ért egyet bírósághoz fordulhat.

# Adatbiztonsági intézkedésekről szóló tájékoztatás

Az adatokat az Adatkezelő az Információ Biztonsági Szabályzata elvárásai alapján zárt rendszerben kezeli.

Adatkezelő gondoskodik az alapértelmezett és beépített adatvédelemről. Ennek érdekében az Adatkezelő megfelelő technikai és szervezési intézkedéseket alkalmaz annak érdekében, hogy:

* az adatokhoz való hozzáférést pontosan szabályozzák;

csak olyan személyeknek engedélyezze a hozzáférést, akiknek az adat az azzal való feladat elvégzése érdekében szükséges, és ekkor is csak azon adatokhoz lehessen hozzáférni, mely minimálisan szükséges a feladat ellátásához;

az általa megbízott adatfeldolgozókat körültekintően válassza ki, és megfelelő adatfeldolgozói szerződéssel gondoskodjon az adatok biztonságáról;

gondoskodjon a kezelt adatok változatlanságáról (adatintegritás), hitelességéről és védelméről.

Az Adatkezelő ésszerű mértékű fizikai, műszaki és szervezeti biztonsági intézkedéseket alkalmaz az Érintetti adatok védelmére, különösen azoknak a véletlen, illetéktelen, törvénytelen megsemmisítése, elvesztése, megváltoztatása, továbbadása, felhasználása, elérése vagy feldolgozása ellen. Az Adatkezelő a személyes adatokhoz való ismert, és az Érintettre nézve magas kockázattal járó illetéktelen hozzáférés vagy azok felhasználása esetén haladéktalanul értesíti az Érintettet.

Adatkezelő, amennyiben Érintetti adat továbbítása szükséges, gondoskodik a továbbított adatok megfelelő védelméről, például az adatállomány titkosításával. Az Adatkezelő a harmadik személyek által megvalósított Érintetti adatkezelésért teljeskörű felelősséggel tartozik.

Adatkezelő megfelelő és rendszeres biztonsági mentésekkel is gondoskodik arról, hogy az Érintett adatai a megsemmisüléssel vagy elvesztéssel szemben védve legyenek.

# Jogorvoslat

Bármely érintett, ha megítélése szerint

1. az Adatkezelő a jogainak érvényesítését korlátozza vagy az erre irányuló kérelmét elutasítja, bejelentéssel a Nemzeti Adatvédelmi és Információszabadság Hatóság vizsgálatát kezdeményezheti az Adatkezelő intézkedése jogszerűségének vizsgálata céljából;
2. személyes adatainak kezelése során az Adatkezelő megsérti a személyes adatok kezelésére vonatkozó jogi előírásokat,
	* a Nemzeti Adatvédelmi és Információszabadság Hatóság adatvédelmi hatósági eljárásának lefolytatását kérelmezheti, illetve
	* az Adatkezelővel szemben bírósághoz fordulhat, s a pert választása szerint a lakóhelye vagy tartózkodási helye szerint illetékes törvényszék előtt is megindíthatja.

A Nemzeti Adatvédelmi és Információszabadság Hatóság elérhetőségei:

Elnök: dr. Péterfalvi Attila,

Cím: 1055 Budapest, Falk Miksa utca 9-11.

Levelezési cím: 1363 Budapest, Pf. 9.

Tel.: +36-1-3911400

E-mail: ugyfelszolgalat@naih.hu

[www.naih.hu](http://www.naih.hu)

Budapest, 2024. 04.22.

World Mall Hungary Kft.